Det har fået et redningsprojekt på benene. Kirkeuglen er ved at uddø i den danske natur, skriver Dansk Ornitologisk Forening i deres medlemsblad, Fugle og Natur. På baggrund af en række undersøgelser i Aars, kommer forskere fra Århus og Københavns Universitet med en tretrinsraket for at redde den lille ugle: 1) Sørge for, at der er tilstrækkeligt med føde til rådighed for uglerne, 2) øget fodring i yngletiden og 3) sikring af områderne omkring redestederne. - I bedste fald overlever kun godt halvdelen af ungerne til de bliver selvstændige, skriver proejktets fire initiativtagere i Fugle og Natur mandag. Der er blevet oprettet en såkaldt teknikergruppe på baggrund af undersøgelserne i forskningsprojektet. I teknikergruppen sidder repræsentanter fra Vesthimmerlands Landboforening, Vesthimmerlands Kommune og Miljøcenter Aalborg, der sammen med de fire initiativtagere fra Københavns og Århus Universitet skal sikre kirkeuglens overlevelse i Danmark.

Opsummering:
Den truede kirkeugle er stærkt overrepræsenteret i Nordjylland - således lever 80 ud af Danmarks i alt 100 eksemplarer i Vesthimmerland.